郡齋次張參政韻呈王舍人
作者：王庭珪
朝代：宋

paragraphs: 使君天下士，豈止臨一州。
此州久廢亂，弄兵非鼠偷。
使君醫國手，頓若沈疴瘳。
下免北征苦，上寛南顧憂。
壞堤防蟻穴，回瀾障東流。
潢汙與行潦，咸可供薦羞。
幕府羅俊彦，巨細靡不收。
天生一世人，異趣各有求。
盧溪老病叟，十年不浪遊。
失脚入城府，本自非人謀。
賢侯新下車，採矚加窮搜。
鄰里輙驚怪，出門爭挽留。
平生江海思，徑坐大孤秀，猶沈百寮底。
朅來尉吾邦，聲華愈曄暐。
諸公用法律，領略極不似。
輶軒日邊來，願採書于紙。